सूचना माग्ने र दिने पक्षबीच सहज बातावरणमा सूचना लिने दिने काम नहुँदा सूचना माग्ने पक्ष निरुत्साहित हुने गरेको कुरा दुःख साथ यहाँ उल्लेख गर्नु परिरहेको छ । राज्य पक्षले कानूनी रुपमा ग्यारेन्टी गरेको कुरालाई राष्ट्र सेवक कर्मचारीले विभिन्न बहानामा सूचना लुकाउने गरेको, एउटा सूचनाका लागि हप्तौ दिनसम्म कार्यालय धाउन लगाउने अवस्था छ । सूचना सम्प्रेशरणको सवालमा राज्यको नीति उदार छ । तर कार्यालय प्रमुख तथा सम्बन्धित फाँटवालाहरुको चरम लापारवाहीका कारण नियमित प्रवाह हुने सूचनाहरु प्रवाह नभई रहेको हुन्छ ।
